SARL-NUUS - SONDAG 27 SEPTEMBER 2009 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die web: www.sarl.org.za. Klik 
op ARMI en volg die skakels soos aangedui. Vir oudio via Echolink, koppel 
met ZSOJPL-R. Hierdie, en vorige bulletins, kan van www.sarl.org.za afgelaai 
word en u kan ook daar inteken om toekomstige bulletins per e-pos te ontvang. 
U nuusleser is (naam en roepsein), op 145,725 MHz vanuit Pretoria, met her- 
leidings op 28,325, 14,235, 10,130, 7,066 en 3,695 MHz ESB asook op 52,750, 
438,825 en 1 297 MHz FM in die Pretoria-gebied. (Ander nuuslesers verander 
soos toepaslik). 


STIL SLEUTEL 


Gottfried Kemmer, ZR6WWA, se sleutel het op 16 September stil geword. Ons 
innige meegevoel aan sy eggenote Maria, familie en vriende. 


(Pouse) 
In die nuus vandag; 


SARL STEL BESONDERHEDE VAN N TUISKONSTRUKSIEKURSUS 
BEKEND. 


DEPARTEMENT VAN KOMMUNIKASIE HET VOORGESTELDE FREK- 
WENSIESPEKTRUMBELEID UITGEREIK. 


DATUMS VIR 2010 SARL GELEENTHEDE 
SUMBANDILASAT MAAK VORDERING 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


SARL STEL BESONDERHEDE VAN N TUISKONSTRUKSIEKURSUS 
BEKEND. 


Die SARL sal n reeks tuiskonstruksiekursusse aanbied, die eerste waarvan in 
Gauteng op 21 November 2009 by die NARGC. Datums vir Durban, Kaapstad 
en Port Elizabeth is op die webblad geplaas. Die kursus is ontwerp om die 
volgende vaardighede oor te dra: Hoe om gedrukte stroombane vir oppervlakge- 
monteerde komponente te maak, hoe om die komponente te monteer en hoe om 
industriële kwaliteit gesigplate en etikette te maak. Die tegnieke wat gebruik 
word is oorspronklik en sal n tuisprojek omskep in n kwaliteit item. Sommige 
van die tegnieke en metodes in die kursus word deur industriële elektronikafir- 
mas gewaardeer en beskerm. Daarby sal n CD voorsien word met sagteware vir 
die ontwerp van kringdiagramme en borduitleg tesame met n praktiese demon- 
strasie wat `n stroombaan in n eersteklas industriële kwaliteitprojek sal omskep. 
Deelnemers sal ook materiale ontvang om gedrukte stroombane te maak en plat 
komponente te monteer. Kursusfooie en registrasiebesonderhede kan gevind 


word op www.sarl.org.za, kies RTA onder “Activities” op die tuisblad. Slegs 20 
deelnemers kan op elke kursus geakkommodeer word en sal op n eerste kom 
basis aanvaar word. 


DEPARTEMENT VAN KOMMUNIKASIE HET VOORGESTELDE FREK- 
WENSIESPEKTRUMBELEID UITGEREIK. 


Op 18 September het die Departement van Kommunikasie die voorgestelde frek- 
wensiespektrumbeleid vir kommentaar gepubliseer. Die finale weergawe van hi- 
erdie beleid sal bepaal hoe spektrum in Suid-Afrika bestuur gaan word en sal 
OKOSA se riglyne wees. Die beleid sal ook die bestuur van die amateurspek- 
trum in die toekoms beinvloed. Die SARL sal die dokument bestudeer en n 
voorlegging aan die DVK voorberei waarin versoek word dat die amateurspek- 
trum uitgelig word vanweë die gemeenskaplike belang daarvan in die voorsiening 
van kommunikasie tydens noodsituasies. Die beleid stel ook riglyne vir koste- 
bepaling van spektrum. Radioamateurs in Suid Afrika word genooi om die 
dokument te bestudeer en insette te lewer aan die SARL vir moontlike insluit- 
ing in die voorlegging wat deur die SARL as nasionale liggaam vir amateurradio 
voorberei word. Die Staatskoerant kan afgelaai word vanaf www.sarl.org.za klik 
op “publications” en kies ARMI. Die spertyd vir voorleggings aan die SARL is 
7 Oktober 2009. 


DATUMS VIR 2010 SARL-GELEENTHEDE 


Datums vir die 2010 RTA- en PIC- kursusse is op die SARL webwerf gepubliseer. 
Skryf hul in u dagboek. Besonderhede oor wanneer besprekings vir die PIG 
kursusse open sal vroeg in Januarie aangekondig word. Die datums kan op 
www.sarl.org.za, gevind word op die RTA-blaaie. 


SUMBANDILASAT MAAK VORDERING 


Die grondbeheerstasie maak goeie vordering met die nagaan van die onderskeie 
stelsels op die satelliet. Radioamateurs sal egter nog moet wag vir die aktivering 
van die amateurloonvrag. Paterson Lugmagbasis in die VSA het Sunspace in- 
gelig dat hulle verkeerdelik vir Sumbandilasat as Fregat-IRIS geidentifiseer het. 
Hulle is deel van die volgingsnetwerk wat verantwoordelik is vir die identifisering 
van meer as 20 000 voorwerpe in wentelbane om die aarde. Die span het tot 
verlede Donderdag Fregat-lris (35 867)gevolg eerder as SumbandilaSat (35 870). 
Nadat die TLE-inligting gekorrigeer is, is kommunikasie met, die satelliet meer 
bestendig en betroubaar wat die aktiveringsproses sal bespoedig. Die elemente 
en op datum inligting word gereeld op www.amsatsa.org.za geplaas. 


LAASTE KANS OM U SARL LEDEGELD TE BETAAL 


Die 2009/2010 SARL-ledegeld was op 1 Julie betaalbaar en die finale sperdatum 
is 30 September. Na hierdie datum sal lidmaatskapvoordele opgeskort word. In- 
dien u nog nie u ledegeld betaal het nie, doen dit asseblief binne die volgende 
paar dae. Indien u na die sperdatum betaal sal u die ononderbroke lidmaatskap- 
status wat u opgebou het verloor. Tans is ledegeld slegs R340. Dink daaraan, 
vir minder as R1 per dag kan u die nasionale liggaam steun wat na die belange 


van amateurradio in Suid Afrika, en deur sy TARU-lidmaatskap, ook interna- 
sionaal, omsien. Bel Maandag vir Mariska by 011 675 2393 of stuur n e-pos na 
admin@sarl.org.za indien u faktuur- of bankrekeningbesonderhede benodig. 


BESOEKE AAN DIE SARL-KANTOOR 


Dit gebeur van tyd tot tyd dat u die SARL-kantoor moet besoek en daar is niks 
meer frustrerend as on die reis te beplan, by die NARS aan te kom en niemand 
daar te vind nie. Hoewel ons poog dat daar altyd iemand tydens ons normale 
kantoorure, wat Maandae to Donderdae vanaf 8:30 tot 16:00 en van 8:30 tot 
11:00 op Vrydae is, op kantoor is, gebeur dit soms dat Mariska om een of ander 
rede op verlof is. Ons versoek dat voor u besluit om die reis aan te pak, u 
eerstens die kantoor bel by 011 675 2392 om seker te maak dat Mariska daar is 
en u sal kan bystaan. n 'Toesluitkassie sal binnekort by die voordeur van die 
kantoor aangebring word waarin u enige items vir ons aandag kan laat. 


SUKSESVOLLE HAMNETOEFENING 


Die Rampbestuur Spesialiskommunikasievrywilligers, deel van Hamnet 
Gauteng-Suid, het met welslae deelgeneem aan n oefening waartydens n groot 
vloed in Kempton Park nageboots was. Die oogmerk was om nuwe lede te help 
verstaan watter tipes inligting benodig word, om bondig te wees en slegs op 
die lug te kom wanneer die beheersentrum die betrokke stasie roep. Howard, 
ZS67Z7S, het die Metro se mobiele beheereenheid binne 'n halfuur na die oproep 
afgelewer. Chris, ZS6COG, en Francois, ZR6COI, het n tweede beheerpos by 
die Springs Rampbestuursentrum binne 15 minute geaktiveer. Binne een uur 
was n gesamentlike operasionele sentrum by die Birchleigh Mediese Sentrum 
opgestel. Die Hamnetspan het HE-, BHF- en UHF-kommunikasie binne 30 
minute na hul aankoms bewerkstellig. 


KOMPETISIENUUS 


Die tweede been van die SARL se 80 meter @SO-geselligheid sal Donderdagaand 
1 Oktober vanaf 19:00 tot 22:00 SAT op die lug wees. Dit is `n kompetisie vir 
spraak alleen met werking tussen 3,600 tot 3,650 en 3,700 tot 3,800 MHz. U 
roepsein, n RS-verslag en `n opeenvolgende reeksnommer beginnende by 001 
word uitgeruil. Puntetelling is 10 punte per kontak met `n plaaslike stasie en 
15 met `n stasie buite Suid-Afrika. Logs moet teen 16 Oktober versend word 
na die Durban Amateurradioklub, Brownleeplek 17, Bluff, Durban, 4052, of per 
e-pos na zs5lp@sharksden.co.za. 


Die voorlopige uitslae van 3 kompetisies is bekend gemaak. Die volledige lys is 
beskikbaar in HF Happenings 372. 


Boland 40 Meter Naelloop: 


1ste Ettienne Vosloo, ZS1AX, 56 punte: 2de Jan Botha, ZS4JAN, 50 punte; ade 
Philip Verster, ZS1DV, 43 punte. 


SARL 40 Meter Mobiele Kompetisie: 


1ste Gehard Coetzee, ZS3TG, 477 punte; 2de J F Olivier, 4S5JP 342 punte; 3de 
Tienie Herbst, ZSGMHH, 278 punte. 


SARL HF Foonkompetisie: 
Multi-operateur Stasies- 


1set David Hutchinson, 3DAO0DJ, 423 punte; 2de Bloemfontein Weermag ARK, 
ZSACD, 326 punte. 


Enkeloperateur Stasies: 


1ste Jan Botha, ZS4JAN, 243 punte; 2de Gary Potgieter, ZS5NK, 188 punte; 
3de Daniel Mans, ZS3D, 167 punte. 


Die beste telling op `n enkelband - Rosalie Van Loggerenberg, ZR2RL (ZS2DN), 
141 punte op 40 meter. 


Na die SARL-HE-Foonkompetisie, sal Reel 4 en 5 van die Algemene Reels streng 
gevolg word tydens die nagaan van logs en opsommingsblaaie. Enige log wat 
teenstrydig is met, hierdie reels, sal herklassifiseer word as `n kontrolelog. 


KLUBNUUS 


Na die afloop van die AJV van die Oosrand Radioklub op 19 September 2009, 
stel die klub graag die nuwe komitee wat die Oosrand Amateurs tydens 2010 
gaan dien bekend, die lede is. 


Voorsitter, Francois Jacobs, ZR6COI; Ondervoorsitter en Jeugsake, Marius 
Mynhardt, ZS6MGM; Sekretaris, (Charlotte Miller, ZUGCEM; 'Tesourier, 
Andre van 'Tonder ZS6HE; Bulletins, Judy Pretorius ZR6POP; Spesiale 
Projekte, Margolet McKenzie, ZR6MRG; Spesiale Projekte, Brian McKenzie, 
ZR6OBNM; Snuffelmarkte, Francois Botha, ZR6COT; @SL-bestuurder, Mitchel 
Mynhardt ,ZS6YH; Webmeester Greg Miller ZS6GDM; SARL Openbare 
Inligtingsbeampte, Ben Homan, ZROBEC; Herhalerbeampte Chris Gryffenberg, 
ZS6COG. 


Die Oosrandklub spog nou met meer as 50 lede en nooi alle amateurs in die 
Oosrand om in hulle gereelde aktiwiteite deel te neem wat aan almal oop is vir 
lede en nie-lede. 


Op Saterdag 3 Oktober 2009 gaan die Oosrand Snuffelmark by die klubhuis in 
Plantation Road, Springs, agter die Burgersentrum, plaasvind. Hulle is GRV 
op 145,675 MHr, die Oosrandherhaler. Die snuffelmark begin om 08:00 en sluit 
af om 11:00. 'Tafelhuur is R20,00 elk en bespreking is noodsaaklik. Kontak vir 
Francois by 079 932 7131 om u staanplek te bekom. Daar is baie parkeerplek 
en sitplek beskikbaar. Verversings sal te koop wees. Sluit aam by die snuffel- 
markpret. 


HE-VOORTPLANTINGSVOORSPELLING 


Hannes Coetzee, ZSGBZP, rapporteer dat die sonaktiwiteitsvlak steeds op 
baie laag is. Die goeie nuus is dat twee sonvlekke gelyktydig hulle verskyning 


gedurende die week gemaak het. Dit is die eerste keer in drie maande dat dit 
gebeur het. 20 en 40 m is die beste keuses vir DX. Gedurende die middae gaan 
die toestande na die Ooste en die Weste goed wees. (Gedurende laatmiddae 
en die aande gaan toestande na Europa goed wees. (Gedurende die oggende 
is daar moontlike kanse om kontakte met Australië te maak. Kontakte met 
Nieu-Zeeland gaan uitdagend wees. Daar ook `n moontlikheid van 20 en 
40 m kontakte met Brasilië gedurende die aande. Plaaslike toestande gaan 
gedurende die dag op 40 m goed wees. 80 m behoort gedurende vroegoggend 
en laatmiddag goeie resultate oor die korter afstande lewer. 30 m sal gedurende 
die middel van die dag goeie resultate oor die langer afstande lewer. Saans is 
80 m die beste keuse. Besoek gerus www.spaceweather.co.za vir meer inligting. 


DAGBOEK VAN GEBEURE 


1 Oktober 'Tweede been van die SARL se 80 meter @SO-geselligheid; 3 Okto- 
ber - Oosrand Snuffelmark; 6 Oktober - Logstate vir Erfenisdagnaelloop moet 
in wees na riaanzsdpr@gmail.com. 7 Oktober kommentaar op konsep frekwen- 
siespektrumbeleid moet in wees; 16 Oktober Logstate vir die tweede been van 
die SARL se 80 meter @SO-geselligheid moet in wees; 21 November 'Tuiskon- 
struksiekursus, Gauteng by die NARS. 


SARL-Nuus nooi klubs en individue om nuusberigte wat vir radioamateurs en 
kortgolfluisteraars van belang is, in te stuur. Plaas nuusberigte, indien moont- 
lik, in beide Afrikaans en Engels alleenlik op www.sarl.org.za/newsinbox.asp, 
nie later nie as die Donderdag wat die bulletindatum voorafgaan. Die SARL 
nooi u ook om te luister na die program Amateur Radio Mirror International, 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 860 kHz. Daar is ook `n podcastuitsending 
waarna geluister kan word. Vir oudiostrome en Echolink deur ZS6FCS, be- 
soek www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. U het geluister na `n nuusbulletin van die Suid- 
Afrikaanse Radioliga wat deur Roger ZR3RC opgestel en deur George, ZS6NE, 
geredigeer is. Hierdie is die laaste bulletin wat deur Roger opgestel is aange- 
sien hy volgende jaar verder gaan studeer. Ons innige dank aan Roger vir sy 
vrywillige diens aan amateurradio as lid van die nuusspan. Ons beste wense 
vergesel hom op die pad wat hy gaan inslaan. Dankie dat u geluister het. 73. 
/EX 


